Google a prezentat noul flagship al companiei, Pixel 5. Va costa 630 de euro, sub rivalii Samsung și Apple.
Google a prezentat noul flagship al companiei, Pixel 5, la evenimentul Launch Night. Telefonul are două camere pe spate care impresionează, chiar și pe întuneric. Pixel 5 va costa 630 de euro, sub rivalii Samsung și Apple.
Deși în România vezi mai rar telefoane de la Google, compania americană vrea să schimbe acest lucru. A lansat două noi smartphone-uri, iar Pixel 5 e capul de afiș.Managerul de produs e convins că se poate bate de la egal la egal cu Apple, Samsung și Huawei. În special datorită camerei duale de pe spate care are rezultate spectaculoase chiar și pe întuneric. O funcție unică vine cu ajutorul asistentului virtual.Shenaz Zack, product manager Pixel: "Noua noastră funcție numită "Hold for me" te ajută să câștigi timp. Asistentul Google va aștepta pentru tine și te va alerta când cineva se află pe linie și e gata să vorbească cu tine."Pixel 5 va costa 630 de euro și este deja disponibil pentru precomandă.Google nu s-a lăudat doar cu telefoanele. Cu noul Chromecast poți avea pe SMART TV-ul tău, toate aplicațiile de seriale și filme, pentru 49 de dolari. Iar Google Nest este o nouă boxă inteligentă care costă 99 de dolari."Hey, Google. Pune melodia Valerie cântată de Mark Ronson și Amy Winehouse.Google Nest: În regulă. Pun Valerie de Amy Whinehouse, versiune nouă refăcută de Mark Ronson. O asculți de pe Youtube Music.".